නැගෙනහිර වූ
වු (222–280), හෙවත් බහුලව දොං වු (නැගෙනහිර වු) නැතහොත් සුන් වු, යනුවෙන් හැඳින්වෙන්නේ තුන් රාජධානි යුගයේ (220-280) දී චීනය පුරා සිය අණසක පැතිරවූ ප්‍රධාන රාජ්‍ය ත්‍රිත්වයෙන් එකකි. මෙය 220-222 අතර කාලයේ දී එහි සතුරු රාජ්‍යය වූ චාඕ වෙයි හි නාමික යටත් රාජ්‍යයක් ලෙස පැවතිණි. නමුත් 222 දී එය ස්වෛරී රාජ්‍යයක් බවට පත් විය. එහි ආරම්භක පාලක සුන් චුවාන් 229 දී තමන් අධිරාජයා ලෙස ප්‍රකාශයට පත් කරගැනීමත් සමඟ මෙම රාජ්‍යය අධිරාජ්‍යයක් බවට පත් විය. මෙම රාජ්‍යයේ නාමය බිහි වී ඇත්තේ එයට පාදක වූ ජියාංනන් (යැංසි ගංගා ඩෙල්ටාව) ප්‍රදේශය, එකල "වු" යනුවෙන් හැඳින්වුණු නිසායි. මෙම ප්‍රදේශයම මූලික කරගනිමින් බිහිවූ වසන්ත සහ ශරත් කාලයෙහි පැවති වු රාජ්‍යය සහ පංච රාජවංශ සහ දස රාජධානි යුගයෙහි පැවති වුයුඒ රාජධානිය වැනි වෙනත් චීන ඓතිහාසික රාජ්‍යවලින් වෙන්කොට හඳුනාගැනීම පිණිස ඉතිහාසඥයන් විසින් මෙය "දොං වු" ("නැගෙනහිර වු") හෝ "සුන් වු" ලෙස හඳුන්වනු ලැබේ. මෙය "නැගෙනහිර වු" ලෙස හඳුන්වන්නේ එය තුන් රාජධානි යුගයේ දී නැගෙනහිර චීනයේ භූමියෙන් විශාල ප්‍රදේශයක් පාලනය කළ බැවිණි. මෙහි පාලකයන්ගේ පෙළපත් නාමය "සුන්" නම් වූ බැවින් මෙම රාජ්‍යය "සුන් වු" ලෙස ද හැඳින්විණි. මෙම රාජ්‍යයේ අගනුවර වූයේ ජිආන්යේ (වර්තමාන නැන්ජිං, ජියාංසු) ය. නමුත් ඇතැම් කාලවල දී වුචාං (; වර්තමාන ඒචෞ, හුබෙයි) ද අගනගරය ලෙස භාවිතා වී තිබේ.

මේවාත් බලන්න
 නැගෙනහිර වු පවුල් ගස්
 තුන් ‍රාජධානි
 චාඕ වෙයි
 ෂු හන්

සටහන්

ආශ්‍රේයයන්

ග්‍රන්ථාවලිය
 

 
222 ස්ථාපිත කිරීම්
280 අහෝසි කිරීම්
වු (ප්‍රදේශය)
චීන ඉතිහාසයේ රාජවංශ